Ljubljana, 13.11.2015

**ZAPISNIK**

3. seje UO Zbornice knjižnih založnikov in knjigotržcev in ZKZK, dne 12. novembra 2015 ob 13.30 uri, v prostorih GZS Dimičeva 13, sejna soba v 2. nadstropju.

Prisotni: Bojan Švigelj, Janez Miš, Rudi Zaman, Marko Ručigaj, Maruša Kmet, Helena Kraljič, Zdravko Kafol

Opravičeno odsotni: Iva Premerl, Tone Rode, Franc Kelih

**Dnevni red:**

1. Pregled zapisnika 2. seje UO ZKZK
2. Plan ZKZK 2016 in ocena 2015
3. Članstvo v IPA, FEP 2016
4. Lestvica NAJ 10
5. Komisija za najlepšo knjigo
6. NUK-pridruženi član
7. Imenovanje pogajalske skupine za kolektivno pogodbo
8. Razno

Sejo je vodil predsednik UO ZKZK Bojan Švigelj, ugotovil je, da je seja sklepčna.

Ad. 1. Zapisnik 2. seje je potrjen brez pripomb.

Ad. 2. UO ZKZK je po obravnavi sprejel oceno poslovanja za 2015 in plan 2016. V planu se prihodkovna stran poveča za 8.000€ iz naslova prihodkov sejma in odhodkovna za 2.000€ za članarine FEP in IPA. Rezultat bo tako 6.000€ pozitiven.

Ad. 3.

Ostanemo člani IPA. Po pregledu njihovih članarin, direktor piše FEPu, da v primeru članarine 550€ kot primerljive države, ostanemo člani FEP, v nasprotnem primeru izstopimo.

Ad. 4.

Ker je DZS sporočila, da z novembrom ne bo več pošiljala podatkov za lestvico NAJ 10, so člani UO z obžalovanjem sprejeli sklep, da se lestvica ne pripravlja več, ker ne bi bila kredibilna. Direktor z dopisom seznani vse udeležence.

Ad. 5.

Za predsednika komisije za izbor Najlepše slovenske knjige UO imenuje za naslednje dvoletno mandatno obdobje, Janija Bavčerja.

Ad. 6.

UO z veseljem sprejema sklep, da se NUK sprejme v GZS ZKZK, kot častni, pridruženi član. Pravilnik o delovanju ZKZK se dopolni s kriteriji, pravicami in obveznostmi takih članov.

Ad.7.

V pogajalsko skupino za KP se imenujejo: Tone Rode (Družina), Iva Premerl (MKT) in Katja Potisk (MKZ). Katjo Potisk v času porodniškega dopusta nadomešča Barbara Tomšič.

Ad. 8.

* Na naslednjem letnem zboru založnikov je potrebno obravnavati problematiko Schwentnerjeve nagrade oz. Pravilnika za izbor.
* Direktor da pobudo za sestanek s predstavniki Sveta JAK in MOLa v zvezi z vlogo slovenskega knjižnega sejma na mestnem in republiškem nivoju.

Seja je bila zaključena ob 15.00 uri.

Bojan Švigelj, predsednik UO ZKZK

Zapisal Zdravko Kafol